Sebastien Mobre

Sebastien Mobre (født 29. juli 1981) er en fransk handikappet friidrettsutøver, som konkurrerer i sprintløp. Han konkurrerer i klassen T34, som er en av klassene for utøvere med cerebral parese. 

 Karriere 
Mobre deltok ved VM i friidrett 2011 for handikappede (IPC Athletics World Championships) i Christchurch på New Zealand i januar 2011. Der fikk han gull på 100 meter, og sølv på 200 og 400 meter. 100 meter vant han foran Mohamed Hammadi og Stefan Rusch, med tiden 16,84 sekunder. I innledningsheatet løp han på 16,53, som var ny mesterskapsrekord. På 200 meter løp han på 30,39 i finalen, og ble slått av Hammadi, og på 400 meter løp han på 57,81, og også her gikk gullet til Hammadi.IPC - Results Book from 2011 IPC Athletics World Championships  (PDF), besøkt 29. september 2012 

Ved Paralympiske sommerleker 2012 i London kom han på 5.-plass på 100 meter, med tiden 16,73 sekunder. På 200 meter kom han på 7.-plass, med tiden 30,67. I innledningsheatet satte han ny personlig rekord, med 29,42.

 Referanser 

 Eksterne lenker 
 London 2012 - Sebastien Mobre
 London 2012 - Athletics - Men's events (resultater PL 2012)

Kategori:Franske sprintere
Kategori:Franske handikappidrettsutøvere
Kategori:Verdensmestere i friidrett for Frankrike
Kategori:Deltakere for Frankrike under Paralympiske sommerleker 2012
Kategori:Fødsler i 1981